CELEX: 62019TN0295
Language: fi
Date: 2019-05-03 00:00:00
Title: asia T-295/19: Kanne 3.5.2018 — Klymenko v. neuvosto

24.6.2019   
            
            
               FI
            
            
               Euroopan unionin virallinen lehti
            
            
               C 213/80
            
         
      Kanne 3.5.2018 — Klymenko v. neuvosto
      (asia T-295/19)
      (2019/C 213/77)
      Oikeudenkäyntikieli: ranska
      
         Asianosaiset
      
      
         Kantaja: Oleksandr Viktorovych Klymenko (Moskova, Venäjä) (edustaja: asianajaja M. Phelippeau)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan Oleksandr Viktorovych Klymenkon kanteen tutkittavaksi
               
            
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annetun neuvoston päätöksen 2019/354
               
            
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2019 annetun neuvoston täytäntöönpanoasetuksen (EU) 2019/352
               
            
                  —
               
               
                  velvoittamaan Euroopan unionin neuvoston korvaamaan oikeudenkäyntikulut unionin yleisen tuomioistuimen työjärjestyksen 87 ja 91 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka koskee riidanalaisten toimien perustelujen puutteellisuutta
               
            
                  2)
               
               
                  Toinen kanneperuste, joka koskee puolustautumisoikeuksien ja tehokkaita oikeussuojakeinoja koskevan oikeuden, jotka perustuvat unionin oikeuden perusperiaatteisiin ja jotka vahvistetaan Euroopan unionin perusoikeuskirjan 47 artiklassa ja Euroopan ihmisoikeussopimuksen 6 ja 13 artiklassa, rikkomista.
               
            
                  3)
               
               
                  Kolmas kanneperuste, joka koskee oikeudellisen perustan puuttumista siltä osin kuin Euroopan unionista tehdyn sopimuksen 29 artikla ei voi olla oikeudellinen perusta kantajaa koskevan rajoittavan toimenpiteen toteuttamiselle.
               
            
                  4)
               
               
                  Neljäs kanneperuste, joka ilmeistä arviointivirhettä siltä osin kuin kantaja on esittänyt seikkoja, jotka osoittavat, että tosiseikasto ei ole riittävä minkään rikosoikeudellisen menettelyn käynnistämiseksi
               
            
                  5)
               
               
                  Viides kanneperuste, joka koskee omaisuudensuojaa koskevan perusoikeuden, joka on Euroopan unionin perusoikeuskirjan 17 artiklassa ja Euroopan ihmisoikeussopimuksen lisäpöytäkirjassa N:o 1 olevassa 1 artiklassa suojattu unionin oikeuden perusperiaate, loukkaamista.